Fîlmê  'Ji bo azadiyê' yo ke promîyerê ci Rimêlan û Kobanê de ame kerdene sînemayanê Swîsre de do bêro mojnayene. Fîlmo ke festîvalanê fîlman ê Hindistan û Pakistan de pê baldarî ame temaşekerdene xeylêk welatanê Ewropa de zî amebi mojnayene.
Promîyerê fîlmî yê Ewropa zî Festîvala Fîlman a Mîyanneteweyîye ya Rotterdanî de amebi kerdene. Yeno pawitene ke fîlm do beşdarê Festîvala Fîlman a Mîyanneteweyîye ya Cenevre zî bibo.
Fîlm pê hemkarîya Merkezê Komelê Demokratîkî yê Kurdan ê Swîste, Komunê Fîlman ê Rojawanî, Merkezê Kulturî yê Baselî û TEV-ÇANDî do xeylêk cayan de bêro mojnayene.
Wext û cayê mojnayîşê fîlmî wina yê:
10ê Temmuze Biel, Kino Rex1 - saete 19:00,
12ê Temmuze Luzern, Kino Baurbaki - saete 13:15,
17ê Temmuze Bern, Kino ABC -saete 19:00,
20ê Temmuze Cenevre, Cine Bio- saete 18:00,
21ê Temmuze  Cenevre ,Cine Bio - saete 20:45
10ê Êlule Lozan, Pathé Flon saete 19:30
Fîlm menga êlule de Zurich, Lugano, St. Gallen û kantonê Baselî de do bêro mojnayene.
